**ΘΡΥΛΟ ΣΕ ΚΑΝΕΙ Η ΦΑΝΕΛΑ**

**H adidas και η ΠΑΕ Ολυμπιακός παρουσιάζουν τη νέα επίσημη εμφάνιση της ομάδας για την αγωνιστική περίοδο 2015-16**

****

**Τετάρτη 24 Ιουνίου -** Η φανέλα που θα «ταξιδέψει» για τη σεζόν 2015-16 με τον **Ολυμπιακό** στις επόμενες κορυφαίες στιγμές της ιστορίας του, παρουσιάστηκε, όπως της αξίζει, σε μια φαντασμαγορική εκδήλωση, με τη σφραγίδα και τη δυναμική της **adidas,** της κορυφαίας εταιρείας αθλητικού εξοπλισμού στον κόσμο.

Τιμώντας τα **90 χρόνια** από την ίδρυση του **Ολυμπιακού**, η νέα εντός έδρας εμφάνιση διατηρεί κλασικά στοιχεία στο σχεδιασμό της, όπως τις κόκκινες ρίγες μπροστά, αλλά και στην πλάτη της φανέλας και το λευκό σορτς, ενώ πρόσθετες λεπτομέρειες στο μανίκι δίνουν στη «θρυλική» φανέλα ένα ρετρό τόνο. Με το επετειακό χρυσό badge των «90 Χρόνων» στο μπράτσο, το τύπωμα *“We keep on dreaming”* στο εσωτερικό του γιακά, το κεντητό σήμα του **Ολυμπιακού** στο στήθος και τις τρεις κλασικές ρίγες της **adidas** στους ώμους, η νέα φανέλα εντυπωσίασε και είναι σίγουρο πως θα αγαπηθεί από όλους τους φίλους της ομάδας.

Κατά τη διάρκεια της εκδήλωσης παρουσιάστηκε το video που δημιουργήθηκε για τη νέα «θρυλική» εμφάνιση ([**https://youtu.be/OoW8-4Yz8Ow**](https://youtu.be/OoW8-4Yz8Ow)): το μήνυμα **#BeTheDifference** της **adidas** γίνεται πραγματικότητα μέσα από τα μάτια του νεαρού Θοδωρή, του πρωταγωνιστή του video, που ονειρεύεται να γίνει κομμάτι του «Θρύλου». Φοράει τη φανέλα και το όνειρο γίνεται πραγματικότητα. Ο Θοδωρής αντιπροσωπεύει τη νέα γενιά αστέρων του ποδοσφαίρου, οι οποίοι με οδηγό τους τη φανέλα και την αγάπη για την ομάδα κάνουν τη διαφορά και αποδεικνύουν πως **«Θρύλο σε κάνει η Φανέλα»!**

**Τεχνολογία αιχμής adidas**

Συνδυάζοντας το κλασικό με το καινούργιο, η **adidas** χρησιμοποιεί στις νέες εμφανίσεις του **Ολυμπιακού** την τεχνολογία **ClimaCool™**, η οποία, σε συνδυασμό με ειδικά 3D υφάσματα που βρίσκονται τοποθετημένα σε καίρια σημεία εφίδρωσης του σώματος, εξασφαλίζει την καλύτερη δυνατή ροή αέρα και επιτρέπει στον αθλητή να παραμένει στεγνός και άνετος, μεγιστοποιώντας το επίπεδο της απόδοσης του.